OpenLLM-France/wikimedia huggingface dataset:
# Diners de sang

Diners de sang (títol original en anglès, Blood Money) és una pel·lícula de thriller policial estatunidenc del 2017 dirigida per Lucky McKee i escrita per Jared Butler i Lars Norberg. La pel·lícula és protagonitzada per John Cusack, Ellar Coltrane, Willa Fitzgerald i Jacob Artist. S'ha doblat i subtitulat al català.
Es va estrenar a càrrec de Saban Films als Estats Units el 13 d'octubre de 2017.

## Repartiment

* John Cusack com a Miller
* Ellar Coltrane com a Victor, l'ex-xicot de la Lynn i amic d'en Jeff
* Willa Fitzgerald com a Lynn, l'ex-xicota d'en Victor
* Jacob Artist com a Jeff, l'amic d'en Victor
* Ned Bellamy com a Ranger
* Johanna McGinley com a noia borratxa

## Referències

* ↑ Justin Kroll. «‘Scream’ Star Willa Fitzgerald Joins John Cusack in ‘Misfortune’ – Variety». Variety.com, 19-08-2016. [Consulta: 23 octubre 2018].
* ↑ Berardinelli, James. «Blood Money (2017)». ReelViews, October 13, 2017. [Consulta: October 13, 2017].
* ↑ «Programació de TV3». 3Cat, 18-07-2024. [Consulta: 18 juliol 2024].
* ↑ Dennis Harvey. «Film Review: Blood Money». Variety.com, October 13, 2017. [Consulta: October 13, 2017].
# Enkhjin Tseveendash

    En aquest nom mongol, el nom és «Tseveendash» i «Enkhjin» és un patronímic, no pas un cognom.
Enkhjin Tseveendash (Ulaanbaatar, 29 de novembre de 1993) és una model mongola i una participant de concursos de bellesa que va representar Mongòlia als concursos Мiss Globe International 2010, Miss Friendship International 2010, Supermodel International 2012 i Miss Món 2017. És propietària d'Eden Design.

## Referències

* ↑ «Enkhjin Tseveendash is Miss World Mongolia 2017» (en anglès). Indian and World Pageant, 30-08-2017.
# Enki Bilal

Enki Bilal (Belgrad, 7 d'octubre de 1951) és un dibuixant de còmics francès, i director de cinema.

## Biografia

Nascut a Belgrad, Sèrbia (antiga Iugoslàvia), se'n va anar a viure a París a l'edat de 9 anys. Allí, amb 14, va conèixer René Goscinny, amb l'ànim del qual, va decidir dedicar el seu talent als còmics. Va treballar a la revista Pilote de Goscinny durant els 70, tot publicant la seva primera història, Le Bol Maudit, el 1972. Va començar treballant amb l'escriptor de còmics Pierre Christin el 1975 en una sèrie de relats foscos i surrealistes.
La trilogia de Nikopol (La Foire aux Immortels, La Femme Piège and Froid Équateur) van necessitar més d'una dècada per aparèixer, però és probablement la millor obra de Bilal, que va escriure les històries a més de fer tot el treball artístic - el capítol final, Fred Equador va ser premiat com a Llibre de l'Any per la revista Lire i és reconegut per l'inventor del Chess boxing, Iepe Rubingh, com la inspiració per a aquest nou esport.
Dins les seves darreres publicacions hi ha Rendez-vous à Paris (2006) i Quatre ? (2007), que tanquen la tetralogia Tétralogie du Monstre, aquest cop sobre la ruptura de l'ex-Iugoslàvia, però ambientada en el futur. La primera part va ser publicada el 1998 amb el títol de Le Sommeil du Monstre i presenta el personatge principal, Nike, que recorda la guerra en una sèrie remembrances traumàtiques. Li segueix la trilogia Coup de Sang (2009-2014) una distopia sobre el canvi climàtic.
La seva carrera cinematogràfica ha reviscut recentment amb la pel·lícula d'alt pressupost Immortel (ad vitam), que és el primer intent d'adaptació dels seus llibres a la pantalla.

## Treballs

* Légendes d'aujourd'hui Text: Pierre Christin)
** La croisière des oubliés, 1975
** Le Vaisseau de pierre, 1976
** La Ville qui n'existait pas, 1977
** Les Phalanges de l'Ordre Noir, 1979
** Partie de chasse, 1983
* Trilogie Nikopol (Trilogia de Nikopol)
** La foire aux immortels (dt. La fira dels immortals), 1981
** La femme piège (dt. La dona trampa), 1986
** Froid equateur (dt. Fred Equador), 1992
* Tétralogie du Monstre (Tetralogia del Monstre)
** Le sommeil du monstre, 1998
** 32 décembre, 2003
** Rendez-vous à Paris, 2006
** Quatre ?, 2007
* Trilogie du Coup de sang
** Animal'z, 2009.
** Julia & Roem, 2011.
** La Couleur de l'air, 2014.

## Cinema

* Bunker Palace Hôtel (1989)
* Tykho Moon (1996)
* Immortel (ad vitam) (2004)

## Referències

* ↑ Diccionario de Arte I. Barcelona: Spes Editorial SL (RBA), 2003, p.60. ISBN 84-8332-390-7 [Consulta: 14 novembre 2014].

## Enllaços externs

* http://www.enkibilal.com Arxivat 2006-06-15 a Wayback Machine.
* http://bilal.enki.free.fr/
# Enotre

Enotre (en grec antic Οίνωτρος), va ser segons la mitologia grega un dels cinquanta fills de Licàon i de Cil·lene.
No es va conformar amb la part que li havia correspost en el repartiment del Peloponès, i amb el seu germà Peuceci va emigrar cap a Itàlia. Quan van arribar, Peuceci va donar nom al poble dels peuquetis, i Enotre al dels enotris.
Una tradició que recull Varró explica que Enotre era un rei sabí, al que de vegades se'l fa germà del rei Ítal.

## Referències

* ↑ «A Dictionary of Greek and Roman biography and mythology, Oeno'trus». [Consulta: 21 juny 2021].
* ↑ Grimal, Pierre. Diccionari de mitologia grega i romana. Barcelona: edicions de 1984, 2008, p. 160. ISBN 9788496061972.
# Elizabeth Yu

Elizabeth Yu és una actriu estatunidenca.
El desembre de 2021, Yu va ser elegida per interpretar a Azula, la princesa de la Nació del Foc, a Avatar: The Last Airbender.
El primer paper de Yu va ser a la pel·lícula del 2022 Somewhere in Queens. Yu també va interpretar l'estudiant universitaria Ruby a Year One, una pel·lícula dirigida per Lauren Loesberg.
El gener de 2023, Yu es va unir al repartiment de May December, una comèdia negra dirigida per Todd Haynes. Al març, va ser elegida com Young Maggie en un pilot de drama de la NBC creat per Jenna Bans i Bill Krebs. El seu personatge és una "gran nerd de llibres d'assassinats i misteri" que acaba sent assassinada.

## Referències

* ↑ Del Rosario, Alexandra. «'Avatar: The Last Airbender': Elizabeth Yu, Yvonne Chapman & Tamlyn Tomita Among 5 Added To Netflix Adaptation». Deadline, 16-12-2021. [Consulta: 13 abril 2023].
* ↑ «Somewhere in Queens». The A.V. Club. [Consulta: 13 abril 2023].
* ↑ Wang, Jenna. «Northwestern becomes set of coming-of-age, alum-directed feature film 'Year One'». The Daily Northwestern, 06-07-2022. [Consulta: 13 abril 2023].
* ↑ Donnelly, Matt. «Todd Haynes Drama 'May December' Adds Three Actors as Kids of Julianne Moore and Charles Melton (EXCLUSIVE)». Variety, 17-01-2023. [Consulta: 13 abril 2023].
* ↑ Campione, Katie. «Elizabeth Yu & Hilda Martin Join Jenna Bans/Bill Krebs NBC Drama Pilot». Deadline, 22-03-2023. [Consulta: 13 abril 2023].
# Elm Point

Elm Point, Minnesota, pertany al Lake of the Woods County, és un petit cap, i un exclavament al sud-oest del Northwest Angle, un periclavament nord-americà. Té frontera amb el Canadà al paral·lel 49 i es troba separat per terra i per aigua del territori dels EUA, a diferència del Northwest Angle - per això és un periclavament - que sí que manté la comunicació amb el territori nord-americà via les aigües territorials del Lake of the Woods.
# Elm Grove

Elm Grove és una població dels Estats Units a l'estat de Wisconsin. Segons el cens del 2000 tenia 6.249 habitants.

## Demografia

Segons el cens del 2000, Elm Grove tenia 6.249 habitants, 2.444 habitatges, i 1.784 famílies. La densitat de població era de 740,1 habitants per km².
Dels 2.444 habitatges en un 29,7% hi vivien nens de menys de 18 anys, en un 67,6% hi vivien parelles casades, en un 4,3% dones solteres, i en un 27% no eren unitats familiars. En el 24,7% dels habitatges hi vivien persones soles el 12,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 3.
Per edats la població es repartia de la següent manera: un 24,9% tenia menys de 18 anys, un 3,6% entre 18 i 24, un 20,3% entre 25 i 44, un 28,6% de 45 a 60 i un 22,5% 65 anys o més.
L'edat mediana era de 46 anys. Per cada 100 dones de 18 o més anys hi havia 86 homes.
La renda mediana per habitatge era de 86.212 $ i la renda mediana per família de 108.209 $. Els homes tenien una renda mediana de 94.403 $ mentre que les dones 41.017 $. La renda per capita de la població era de 48.871 $. Aproximadament el 2,4% de les famílies i el 3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Elm Grove» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Elm Grove». American Fact Finder. Oficina del Cens dels Estats Units, 12-01-2010.
# Equació d'ona electromagnètica

Els camps electromagnètics es propaguen per l'espai en forma d'ones, que poden viatjar a través d'un mitjà així com en el buit. Les equacions d'ona electromagnètiques són necessàries per descriure la propagació de les ones electromagnètiques, tant en presència de matèria com en el buit.

## Equacions d'ona i les equacions de Maxwell

Com es pot apreciar tenim equacions d'ona tant per al camp elèctric ${\vec {E}}$ com per al flux magnètic ${\vec {B}}$, que són obtingudes a partir de les equacions de Maxwell havent de:
$\nabla \times {\vec {E}}=-{\frac {\partial {\vec {B}}}{\partial t}}$
$\nabla \times {\vec {B}}=\mu _{0}({\vec {J}}+\epsilon _{0}{\frac {\partial {\vec {E}}}{\partial t}})$
Per obtenir les equacions és necessari aplicar l'operador rotacional a ambdues.

### Equació d'ona per E

$\nabla \times (\nabla \times {\vec {E}})=-{\frac {\partial }{\partial t}}(\nabla \times {\vec {B}})$
Substituint $\nabla \times {\vec {B}}$ i aplicant identitat de rotacional tenim:
$-\nabla ^{2}{\vec {E}}+\nabla (\nabla \cdot {\vec {E}})=-{\frac {\partial }{\partial t}}\mu _{0}({\vec {J}}+\epsilon _{0}{\frac {\partial {\vec {E}}}{\partial t}})$
Ara bé, sabem que la segona part del costat esquerre és zero i ${\vec {J}}$ és zero en el buit, quedant-nos només
$-\nabla ^{2}{\vec {E}}=-\mu _{0}\epsilon _{0}{\frac {\partial ^{2}{\vec {E}}}{\partial t^{2}}}$
Ara, igualant a zero i sabent que $\mu _{0}\epsilon _{0}={\frac {1}{c^{2}}}$, essent c la velocitat de la llum, tenim l'equació d'ona per ${\vec {E}}$:
$\nabla ^{2}{\vec {E}}-{\frac {1}{c^{2}}}{\frac {\partial ^{2}{\vec {E}}}{\partial t^{2}}}=0$

### Equació d'ona per B

$\nabla \times (\nabla \times {\vec {B}})=\nabla \times (\mu _{0}({\vec {J}}+\epsilon _{0}{\frac {\partial {\vec {E}}}{\partial t}}))$
Aplicant les mateixes identitats que amb ${\vec {E}}$ i sabent que ${\vec {J}}$, també és zero, ens queda:
$-\nabla ^{2}{\vec {B}}={\frac {1}{c^{2}}}{\frac {\partial }{\partial t}}(\nabla \times {\vec {E}})$
Substituint $\nabla \times {\vec {E}}$ i igualant a zero, tenim l'equació d'ona per ${\vec {B}}$.
$\nabla ^{2}{\vec {B}}-{\frac {1}{c^{2}}}{\frac {\partial ^{2}{\vec {B}}}{\partial t^{2}}}=0$

## Vegeu també

* Equacions de Maxwell

## Referències

* ↑ «Electromagnetic Waves» (en anglès). hyperphysics.phy-astr.gsu.ed. [Consulta: 7 març 2017].
* ↑ «Electromagnetic waves» (en anglès). farside.ph.utexas.edu. [Consulta: 7 març 2017].
# Enno Penno

Enno Penno (Tallinn, 22 d'abril de 1930 - Estocolm, 16 de novembre de 2016) fou un polític estonià, que va ocupar interinament el càrrec de Primer Ministre d'Estònia de l'1 de març de 1990 al 15 de setembre de 1992.

## Referències

* ↑ «Suri Eesti kunagine peaministri asetäitja eksiilis Enno Penno» (en estonià). Postimees, 20-11-2016. [Consulta: 21 novembre 2016].
# Erandio

Erandio és un municipi del Gran Bilbao, a la província de Biscaia, País Basc. Limita al nord amb Urduliz, Laukiz i Berango, al sud amb Bilbao, a l'est amb Loiu i Sondika i a l'oest amb Leioa, Getxo i la ria de Bilbao.
Està situat a la dreta de la ria de Bilbao, a 8 km de Bilbao. La seva extensió és de 17,56 km² i la seva població és, a 15 de gener de 2003, de 23.058 persones, 11.386 homes i 11.672 dones, amb una densitat de 1.313 h/km².

## Nuclis de població

* Altzaga (9.969 hab.)
* Astrabudua (10.237 hab.)
* Erandio-Goikoa (1.008 hab.)
* Goierri (476 hab.)
* Lutxana-Enekuri (378 hab.)
* Asua-Lauroeta (392 hab.)

### Gasolino

El darrer Barakaldo bot que travessava el riu Nervión de Barakaldo a Erandio va tancar el febrer de 2024 tot i les iniciatives institucionals per salvar aquest mitjà tradicional de transport deficitari, i amenaçat definitivament per la construcció d'una pasarel·la de vianants que es preveu que uneixi la dàrsena de Portu amb Erandio en 2026.

## Personatges il·lustres

* Ramón Rubial Cavia (1906-1999), dirigent del PSOE i president del Consell General Basc (1978-79).
* Telmo Zarraonaindía (1921-2006), futbolista.
* Álex Angulo (1953-2014), actor.
* Sendoa Agirre Basterretxea (1975), futbolista.

## Referències

* ↑ «El Gasolino echa el cierre definitivamentes este 9 de febrero tras años de promesas de ayuda incumplidas». Barakaldo digital, 09-02-2024. [Consulta: 10 maig 2024].
* ↑ «Cómo el multimillonario puente Barakaldo-Erandio acumula retrasos, costes millonarios y problemas». Barakaldo digital, 29-10-2023. [Consulta: 10 maig 2024].
# Ernestina de Saxònia-Weimar-Eisenach

Ernestina Augusta de Saxònia-Weimar-Eisenach (en alemany Ernestine Auguste Sophie von Sachsen-Weimar-Eisenach) va néixer a Weimar el 4 de gener de 1740 i va morir a Hildburghausen el 10 de juny de 1786. Era filla del duc Ernest August I (1688-1748) i de la seva segona esposa Sofia Carlota de Brandenburg-Bayreuth (1713-1747).
L'1 de juliol de 1758 es va casar a Bayreuth amb el duc Ernest Frederic III de Saxònia-Hildburghausen (1727-1780), fill del duc Ernest Frederic II (1707-1745) i de Carolina d'Erbach-Fürstenau (1700-1758). D'aquest matrimoni en nasqueren tres fills:
* Sofia (1760-1776), que el 1776 es casà amb Francesc I de Saxònia-Coburg-Saalfeld.
* Carolina (1761-1790), que el 1778 es casà amb Eugeni de Saxònia.
* Frederic (1763-1834), duc de Saxònia-Hildburghausen, i després de Saxònia-Altenburg, que es casà amb Carlota de Mecklenburg-Strelitz (1769-1818).

## Bibliografia

* Heinrich Ferdinand Schoeppl: Die Herzoge von Sachsen-Altenburg. Bozen 1917, Neudruck Altenburg 1992
* Dr. Rudolf Armin Human: Chronik der Stadt Hildburghausen Hildburghausen 1886
# Escuts amb el Senyal Reial

Aquest és un llistat de diferents Escuts amb el Senyal Reial, amb les seves imatges.
| Senyera Reial | Senyera Reial (Coronat) |
| Senyera Reial (Escut caironat) | Senyera Reial (Escut caironat i coronat) |

## Segell de Ramon Berenguer IV

* Escut representat en el Segell de Ramon Berenguer IV

## Escuts reials ornamentats

| Escut de Pere el Cerimoniós i dels seus successors (Segles XIV-XVI) | Escut reial d'Aragó amb la cimera de Cavalleria de Sant Jordi de l'Inventari del rei Martí (Segle XV) | Escut reial d'Aragó i comtal de Barcelona (Segles XVI-XIX) | Escut reial, amb llambrequins d'atzur folrat de gules i una Creu d'Aïnsa en argent (Segles XVI-XIX) | Escut reial, amb el Toisó d'Or (Segles XVI-XIX) |

## Ferran II d'Aragó

| Escut de Ferran II d'Aragó, 1479-1492 | Escut de Ferran II d'Aragó, 1492-1504 | Escut de Ferran II d'Aragó, 1504-1513 | Escut de Ferran II d'Aragó, 1513-1516 |
* Escut de Ferran II d'Aragó, 1513-1516 (versió amb suports)

## Aragó

| Escut reial de l'Aragó (Segles XII-XIV) Escut Abreujat (Segles XV-XX) | Escut de l'Aragó (Segles XV-XX) | Escut de l'Aragó, variant 1 (Segles XV-XX) | Escut de l'Aragó, variant 2 (Segles XV-XX) |
| Escut de l'Aragó, variant amb les armes de Sicília (Segle XVII) | Escut de l'Aragó, 1931-1936 i 1938 (II República Espanyola) |
* Escut de l'Aragó, amb un àngel com a suport (Segles XIV-XVII)
* Emblemes heràldics del Regne d'Aragó amb àngels com a suports (Segles XIV-XVII)
* Escut oficial de l'Aragó (Des de 1984)

## Catalunya

| Escut primitiu de Catalunya | Antic escut de Catalunya i de la ciutat de Barcelona | Escut del Principat de Catalunya (segles XIV-XIX) | Escut modern de Catalunya |
| Escut de la Diputació de Barcelona | Escut modern de la ciutat de Barcelona | Escut de la Diputació de Girona |
| Escut de Girona | Escut de la Diputació de Lleida | Escut de la Diputació de Tarragona |
* Senyal de la Generalitat de Catalunya

## País Valencià

| Escut de València (escut caironat i coronat) utilitzat a partir de 1377. | Escut del Consell Preautonòmic del País Valencià (1978-1984) | Escut del País Valencià | Escut de València |

## Illes Balears

| Escut i armes dels reis de Mallorca Ca.1276-Sigle XVII | Escut dels reis de Mallorca (Des de sigle XIV) Disseny mostrat en el Livro do armeiro mor (1509) | Escut de les Illes Balears |

## Antic Regne de Sicília

* Escut del Regne de Sicília

## Espanya

* Escut d'Espanya (Oficial)

## Cimera

| Cimera Reial | Cimera Reial procedent de Mallorca | Ratpenat |

## Vegeu també

* Senyera Reial
# Estadi de l'Abbé-Deschamps

L'Estadi de l'Abbé-Deschamps (o Stade de l'Abbé-Deschamps) és un estadi de futbol situat a Auxerre (França), propietat de l'AJ Auxerre, que té una capacitat de 18.541 espectadors i unes dimensions de 105x68.

## Referències

* ↑ «Stade Abbe Deschamps» (en francès). AJ Auxerre, 11-10-2018.

## Enllaços externs

* Plana de l'estadi (francès)
# Església Evangèlica de Poblenou

L'Església Evangèlica de Poblenou és un centre religiós al xamfrà dels carrers de Llull i de la Llacuna. L'arribada de la Comunitat Evangèlica al barri del Poblenou i l'obertura de la capella evangèlica i les escoles daten del 1875, tot i que l'autorització de l'Ajuntament de Sant Martí de Provençals és del 10 de febrer de 1870, emparant-se en la llibertat de cultes promoguda en la Constitució de l'any 1869. La comunitat evangèlica, primerament, es va reunir en uns baixos de la Rambla del Poblenou, on és ara el número 38, i després van anar a l'actual local. A l'inici de la Guerra Civil Espanyola, el 1936, la capella evangèlica va ser cremada parcialment. La comunitat, durant l'any 2000, va celebrar els 125 anys de presència evangèlica al Poblenou.

## Referències

* ↑ DDAA. Enciclopèdia, El Poblenou en 135 veus. Arxiu Històric del Poblenou, 2005, p. 53

## Enllaços externs

* Web de l'Església Evangèlica del Poblenou Arxivat 2010-10-15 a Wayback Machine.
# Ernst Wilimowski

Ernst Wilimowski, nascut Ernst Otto Prandella, (Kattowitz, 23 de juny de 1916 - Karlsruhe, 30 d'agost de 1997) fou un futbolista polonès, posteriorment nacionalitzat alemany, de les dècades de 1930 i 1940.
És un dels millors golejadors polonesos de la història, amb 1.175 gols marcats, 554 oficials.
Durant la seva etapa polonesa jugà al Ruch Chorzów i al 1. FC Kattowitz. Fou internacional amb la selecció de Polònia, en la qual marcà 21 gols en 22 partits, i disputà el Mundial de 1938. Fou el primer jugador en marcar quatre gols en un partit a un partit d'un Mundial.
A partir de la Segona Guerra Mundial passà a Alemanya, on jugà als clubs Polizei-Sportverein Chemnitz (1940-1942), TSV 1860 München (1942-1944), on guanya la copa alemanya el 1942. Durant aquests anys disputà vuit partits amb la selecció alemanya.
Després de la guerra no li fou permès retornar a Polònia, romanent a Alemanya, on jugà als clubs SG Chemnitz-West, BC Augsburg, Offenburger FV, Singen 04 i VfR Kaiserslautern.

## Palmarès
### Ruch Chorzów

* Lliga polonesa:
** 1934, 1935, 1936, 1938, 1939

### TSV 1860 München

* Copa alemanya:
** 1942

### Individual

* Màxim golejador de la lliga polonesa de futbol:
** 1934, 1936, 1939

## Referències

* ↑ kicker sportmagazin, #100, 15 Desembre 1969, p. 2
* ↑ Best Goalscorers All-Time (Official Matches) rsssf.com
* ↑ «Dwie ojczyzny Wilimowskiego». Wprost weekly, 2009. [Consulta: 16 setembre 2011].
* ↑ Perfil Arxivat 2017-09-16 a Wayback Machine. a FIFA
* 1 2 3 Perfil a eu-football.info
# Ernst Eulenburg (editorial)

Ernst Eulenburg és una editorial de música clàssica fundada per Ernst Eulenburg a Leipzig el 1874. Eulenburg és famosa per les seves edicions de butxaca de reconeguts compositors. El catàleg de l'empresa s'ha expandit amb el temps amb l'adquisició de Payne i Donajowski, entre d'altres. És responsable de revisions important de partitures de la talla del Don Giovanni o els Concerts per a piano de Mozart. A causa de la Segona Guerra Mundial la seu s'ha traslladat a diverses ciutats. Posteriorment va ser comprada per l'editorial Schott Music, que actualment edita les Edition Eulenburg. Les partitures publicades sota aquest títol són molt populars i reconegudes fàcilment per la seva mida i les seves caràtules de color groc brillant.

## Referències

* Hans-Hubert Schönzeler (1979). Kurt Eulenburg at 100. Recollections of a Century in Music Publishing. Musical Times, 120, 127-128.

## Enllaços externs

* Schott Music
# Ernst Engel

Ernst Engel (Dresden, 26 de març de 1821 - Serkowitz, 8 de desembre de 1897) va ser un estadístic i economista alemany, famós per la corba d'Engel i la llei d'Engel.

## Biografia

Ernst va néixer a Dresden el 1821. Va estudiar a la Universitat de Mineria i Tecnologia de Freiberg a Saxònia, i en acabar el seu currículum va viatjar a Alemanya i França.
Immediatament després de la revolució de 1848, Engel va ser adscrit a la comissió reial de Saxònia designada per determinar les relacions entre comerç i treball. El 1850, el govern li va ordenar que col·laborés en l'organització de l'Exposició Industrial alemanya de Leipzig (la primera d'aquest tipus). Els seus esforços van tenir tant d'èxit que, el 1854, va ser induït a entrar al servei governamental, com a cap del novament instituït departament d'estadística. Tanmateix, es va retirar de l'oficina el 1858. Va fundar a Dresden la primera Societat d'Assegurances Hipotecàries (Hypotheken-Versicherungsgesellschaft), i com a resultat de l'èxit del seu treball, va ser convocat el 1860 a Berlín com a director del departament d'estadística, en successió de Karl Friedrich Wilhelm Dieterici. A la seva nova oficina, es va fer un nom de reputació mundial. Elevat al rang de Geheimer Regierungsrat, es va retirar el 1882 i va viure d'ara endavant a Serkowitz, avui part de Radebeul prop de Dresden, on va morir el 1896. Les seves investigacions sobre la condició social de les classes treballadores foren molt remarcades.

## Obres

Engel va ser un escriptor voluminós sobre els temes amb què el seu nom està relacionat, però els seus articles estadístics es publiquen majoritàriament a les publicacions periòdiques que ell mateix va establir, Preuss. Statistik (el 1861); Zeitschrift des Königlichen Preußischen Statistischen Bureaus, i Zeitschrift des Statistischen Bureaus des Königreichs Sachsen. Entre les seves obres hi havia Die Methoden der Volkszählung ("Mètodes de cens", 1861), Die Volkszählungen, ihre Stellung zur Wissenschaft und ihre Aufgabe in der Geschichte ("Els censos, el seu lloc en la ciència i el seu paper en la història", 1862), Land und Leute, des Preussischen Staates ("La terra i el poble prussians", 1863) i Das Zeitalter des Dampfes ("L'era del vapor", 1881).

## Referències

* 1 2 «Engel, Ernst». A: George Edwin Rines. Encyclopedia Americana, 1920.

## Bibliografia addicional

* Heinrich Strecker, Rolf Wiegert (1997) "Engel, (Christian Lorenz) Ernst", pp. 280–3 a Personalitats principals en ciències estadístiques des del segle XVII fins a l'actualitat (ed. NL Johnson i S. Kotz) Nova York: Wiley. Publicat originalment a Encyclopedia of Statistical Science.